12. 1. 91 De Europæiske Fællesskabers Tidende Nr. L 9/13 KOMMISSIONENS FORORDNING (EØF) Nr. 73/91 af 11. januar 1991 om nedsættelse for produktionsåret 1990/91 af de mængder koncentreret drue- most, som er anført i kontrakter, der er godkendt med henblik på produktets anvendelse til. foder og om fastsættelse af en undtagelse for samme produktionsår, for så vidt angår visse frister KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, - under henvisning til Rådets forordning (EØF) nr. 822/87 af 16. marts 1987 om den fælles markedsordning for vin ()), senest ændret ved forordning (EØF) nr. 3577/90 ?, særlig artikel 45, stk. 9, og ud fra følgende betragtninger : I artikel 3, stk. 4, i Kommissionens forordning (EØF) nr. 2635/88 af 24. august 1988 om gennemførelsesbestem- melser til en støtteordning for koncentreret druemost, der anvendes til foder (?), senest ændret ved forordning (EØF) nr. 3522/88 (?), er der fastsat en mekanisme, hvorved den for hele Fællesskabet fastsatte mængde af koncentreret druemost, der kan leveres til anvendelse til foder, kan begrænses til en given årlig maksimumsmængde ; ifølge de oplysninger, medlemsstaterne har meddelt Kommissionen, er den samlede mængde koncentreret druemost, som er anført i disse kontrakter, ved udløbet af den for kontraktforelæggelsen fastsatte frist, ca. 488 000 hl større end den i artikel 45, stk. 7, i forordning (EØF) nr. 822/87 omhandlede mængde, som anslået for produk- tionsåret 1990/91 ; bestemmelsen om, at mængden, der er fastsat til udnyttelse i foder, kan begrænses, bør derfor anvendes, og der bør for hver kontrakt, som ønskes godkendt, kun tages hensyn til mængder inden for de 100 000 hl, som er fastsat for produktionsåret 1990/91, på en sådan måde, at der sikres lige adgang for og lige behandling af alle erhvervsdrivende, som ønsker nævnte støtte ; på grund af visse administrative vanskeligheder ved anvendelsen af forordning (EØF) nr. 2635/88 er det nødvendigt for produktionsåret 1990/91 at forlænge visse fastsatte frister, for at foranstaltningen kan gennemføres ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Vin — UDSTEDT FØLGENDE FORORDNING: Artikel 1 For produktionsåret 1990/91 er den mængde koncentreret druemost, der kan anvendes til foder som omhandlet i forordning (EØF) nr. 2635/88, lig med 17 % af den mængde, der er anført i hver enkelt kontrakt, som er fore- lagt til godkendelse, idet der dog gælder en maksimal grænse på 100 000 hl. Artikel 2 Som undtagelse fra artikel 3 i forordning (EØF) nr. 2635/88 ændres »den 31. oktober«, »den 15. november« og »den 30. november« i artikel 3, henholdsvis stk. 4, 5 og 6, til henholdsvis »den 15. januar«, »den 31. januar« og »den 15. februar«. Artikel 3 Denne forordning træder i kraft på dagen for offentliggø- relsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 11. januar 1991. (') EFT nr. L 84 af 27. 3. 1987, s. 1. () EFT nr. L 353 af 17. 12. 1990, s. 23. f) EFT nr. L 236 af 26. 8. 1988, s. 8. () EFT nr. L 307 af 12. 11. 1988, s. 32. På Kommissionens vegne Ray MAC SHARRY Medlem af Kommissionen